作者:王奕
標題:沁園春
內容:八十日官，浩然歸去，知心者希。謂詩有招魂，姑言其概，注其述酒，亦特其微。不事小兒，惟書甲子，皆是先生杜得機。看時運，與天榮木，始識真歸。黃唐邈不可追。慨四十無聞昨已非。故懷彼仙師，策夫名驥，志夫童冠，寤寐交揮。人表何時，誰生過魯，願企高風慕浴沂。茲行也，尚庶幾短葛，不負公衣。